আবারও বিতর্কে রাখি সাবন্ত। এবারে রাখির বিরুদ্ধে গ্রেফতারি পরোয়ানা জারি করল পঞ্জাব কোর্ট। 
গত বছর ৯ জুলাই রাখির বিরুদ্ধে অভিযোগ দায়ের করেন আইনজীবী নরিন্দর আদিয়া। অভিযোগ ছিল, এক টেলিভিশন চ্যানেলে রাখির কিছু মন্তব্য ‘বাল্মীকী’ সংগঠনের ভাবাবেগে আঘাত করেছিল। এই অভিযোগের ভিত্তিতেই তাঁর বিরুদ্ধে মামলা দায়ের হয়। 
সেই মামলার জন্যই কোর্টে হাজিরা দেওয়ার কথা ছিল রাখির। কিন্তু রাখি উপস্থিত ছিলেন না বলে, তাঁর বিরুদ্ধে নতুন করে মামলা দায়ের করেছে পঞ্জাব কোর্ট। 
মামলা চলাকালীন রাখি মার্কিন যুক্তরাষ্ট্রে থাকবেন বলে আগাম জামিনের জন্য আবেদন করেছিলেন রাখির আইনজীবী। ৭ অগস্টের মধ্যে কোর্টে সারেন্ডার করতে হবে, এই শর্তে ৫ অগস্ট ডিস্ট্রিক সেশন জাজ আগাম জামিন দিতে রাজি হয়েছিলেন রাখিকে। কিন্তু কোর্টে উপস্থিতই থাকতে পারেননি বলে তাঁর বিরুদ্ধে নতুন করে গ্রেফতারি পরোয়ানা জারি করল পঞ্জাব কোর্ট।